《清源寺中戏效晚唐人五言近体二十首 其五》
明代·胡应麟

杖策平堤外，轻风拂面柔。寒山成独往，老衲话重游。

怖鸽萝龛下，飞萤竹径流。将因谢尘鞅，丈室住牛头。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。